ᱮᱛᱚᱢ ᱢᱟᱞᱩᱠᱩ

ᱮᱛᱚᱢ ᱢᱟᱞᱩᱠᱩ (ᱤᱱᱫᱳᱱᱮᱥᱤᱭᱟᱱ: Maluku Utara) ᱫᱚ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱢᱟᱞᱩᱠᱩ ᱫᱤᱯᱠᱚ ᱨᱮᱱᱟᱜ ᱮᱛᱚᱢ ᱴᱚᱴᱷᱟ ᱤᱫᱤ ᱠᱟᱛᱮᱡ ᱵᱮᱱᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ, ᱥᱟᱢᱟᱝ ᱥᱮᱫ ᱦᱟᱞᱢᱟᱦᱮᱨᱟ ᱫᱚᱨᱮᱭᱟ, ᱯᱟᱪᱮ ᱥᱮᱫ ᱢᱟᱞᱩᱠᱩ ᱫᱚᱨᱮᱭᱟ ᱟᱨ ᱠᱚᱧᱮ ᱥᱮᱫ ᱥᱮᱨᱟᱢ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱮᱛᱚᱢ ᱢᱟᱞᱩᱠᱩ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱥᱳᱯᱷᱤᱯᱷᱤ ᱠᱟᱱᱟ, ᱡᱟᱦᱟ ᱫᱚ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱫᱤᱯ ᱦᱟᱞᱢᱟᱦᱮᱨᱟ ᱨᱮ ᱢᱮᱱᱟᱜᱼᱟ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱛᱮᱨᱱᱟᱛᱮ ᱫᱤᱯ ᱥᱚᱦᱚᱨ ᱠᱟᱱᱟ ᱾ ᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱮᱛᱚᱢ ᱢᱟᱞᱩᱠᱩ ᱯᱚᱱᱚᱛ ᱨᱮ ᱑,᱐᱓᱘,᱐᱘᱗ ᱜᱟᱱ ᱦᱚᱲ ᱠᱚ ᱛᱟᱦᱮ ᱠᱟᱱᱟCentral Bureau of Statistics: Census 2010 , retrieved 17 January 2011 , ᱱᱚᱶᱟ ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱠᱚᱢ ᱦᱚᱲᱮᱞ ᱢᱮᱱᱟᱜ ᱠᱚ ᱯᱚᱱᱚᱛ ᱠᱚ ᱢᱩᱫ ᱨᱮ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱮᱛᱟᱨᱟᱜ (ᱡᱩᱞᱟᱭ ᱒᱐᱑᱙) ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ ᱱᱚᱶᱟ ᱯᱚᱱᱚᱛ ᱨᱮ ᱑,᱒᱓᱕,᱗᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟBadan Pusat Statistik, Jakarta, 2019. ᱾

ᱮᱛᱚᱢ ᱢᱟᱞᱩᱠᱩ ᱫᱚ ᱥᱟᱢᱟᱝ ᱤᱱᱫᱳᱱᱮᱥᱤᱭᱟ ᱫᱤᱯᱠᱚ ᱨᱮᱱᱟᱜ ᱯᱩᱭᱟ ᱤᱥᱞᱟᱢ ᱥᱟᱞᱛᱟᱱᱟᱛ ᱨᱮᱱᱟᱜ ᱛᱟᱞᱢᱟ ᱛᱟᱦᱮ ᱠᱟᱱᱟ - ᱵᱟᱠᱟᱱ, ᱡᱟᱭᱞᱳᱞᱳ,ᱴᱤᱰᱳᱨᱮ ᱟᱨ ᱛᱮᱨᱱᱟᱛᱮ - ᱢᱳᱞᱳᱠᱩ ᱠᱩᱭᱮ ᱨᱟᱦᱟ (ᱢᱟᱞᱩᱠᱩ ᱨᱮᱱᱟᱜ ᱯᱩᱱᱭᱟ ᱵᱩᱨᱩ) ᱢᱮᱱᱛᱮ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ ᱾ ᱑᱖ ᱥᱟᱭ ᱥᱮᱨᱢᱟ ᱨᱮ ᱤᱣᱨᱳᱯᱤᱭᱚ ᱠᱚ ᱦᱮᱡᱽ ᱛᱟᱭᱚᱢ, ᱮᱛᱚᱢ ᱢᱟᱞᱩᱠᱩ ᱯᱚᱨᱛᱩᱜᱤᱡᱽ, ᱥᱯᱮᱱᱤᱥ ᱟᱨ ᱰᱟᱪᱽ ᱠᱚ ᱢᱩᱫ ᱨᱮ ᱱᱚᱶᱟ ᱴᱚᱴᱷᱟ ᱪᱟᱪᱞᱟᱣ ᱞᱟᱹᱜᱤᱫ ᱨᱮᱯᱮᱪ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱨᱟᱠᱟᱯ ᱦᱮᱡᱽ ᱞᱮᱱᱟ ᱾ ᱢᱩᱪᱟᱹᱫ ᱨᱮ ᱰᱟᱪᱽ ᱠᱚ ᱡᱤᱛᱠᱟᱹᱨ ᱞᱮᱱᱟ ᱟᱨ ᱯᱮᱫᱚᱥᱚᱠ ᱱᱚᱶᱟ ᱴᱚᱴᱷᱟ ᱪᱟᱪᱞᱟᱣ ᱨᱮᱱᱟᱜ ᱮᱛᱚᱦᱚᱵ ᱞᱮᱫᱟ ᱾ ᱫᱚᱥᱟᱨ ᱡᱮᱜᱮᱛ ᱞᱟᱹᱰᱷᱟᱹᱭ ᱨᱮ ᱡᱟᱯᱟᱱᱤᱡᱽ ᱱᱚᱶᱟ ᱴᱚᱴᱷᱟ ᱠᱚ ᱫᱚᱠᱷᱚᱞ ᱞᱮᱫᱼᱟ, ᱟᱨ ᱛᱮᱨᱱᱟᱛᱮ ᱜᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱚᱱᱪᱚᱞ ᱨᱮ ᱥᱟᱥᱚᱱ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱛᱟᱦᱮ ᱞᱮᱱᱟ ᱾ ᱤᱱᱫᱳᱱᱮᱥᱤᱭᱟ ᱨᱮᱭᱟᱜ ᱯᱷᱩᱨᱜᱟᱹᱞ ᱛᱟᱭᱚᱱ ᱱᱚᱶᱟ ᱫᱚ ᱢᱟᱞᱩᱠᱩ ᱯᱚᱱᱚᱛ ᱨᱮᱱᱟᱜ ᱴᱚᱴᱷᱟ ᱛᱟᱦᱮ ᱠᱟᱱᱟ ᱾

ᱮᱛᱚᱢ ᱢᱟᱞᱩᱠᱩ ᱯᱚᱱᱚᱛ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱑᱒ ᱚᱠᱴᱚᱵᱚᱨ ᱑᱙᱙᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱥᱳᱯᱷᱤᱯᱷᱤ ᱛᱮ ᱤᱪᱟᱹᱨ ᱤᱫᱤ ᱞᱟᱦᱟ ᱛᱮᱨᱱᱟᱛᱮ ᱜᱮ ᱱᱚᱶᱟ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮ ᱠᱟᱱᱟ ᱾ ᱮᱛᱚᱢ ᱢᱟᱞᱩᱠᱩ ᱨᱮᱱᱟᱜ ᱠᱟᱹᱣᱰᱤᱟᱹᱨᱤ ᱫᱚ ᱢᱩᱬᱩᱛ ᱪᱟᱥᱵᱟᱥ, ᱯᱷᱤᱥᱟᱨᱤ ᱟᱨ ᱫᱚᱨᱮᱭᱟᱭ ᱵᱮᱱᱟᱨᱡᱟᱣ ᱡᱤᱱᱤᱥ ᱠᱚ ᱪᱮᱛᱟᱱ ᱱᱤᱨᱵᱷᱚᱨ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱚᱛᱱᱚᱜ

ᱤᱠᱳᱞᱚᱡᱤ

ᱥᱟᱥᱚᱱᱤᱭᱟᱹ ᱦᱟᱹᱴᱤᱧ ᱠᱚ

ᱠᱟᱹᱣᱰᱤᱟᱹᱨᱤ

ᱰᱮᱢᱚᱜᱽᱨᱟᱯᱷᱤ
ᱦᱚᱲᱮᱞ
ᱡᱟᱹᱛᱤ ᱠᱚ
ᱫᱷᱚᱨᱚᱢ
ᱢᱟᱞᱩᱠᱩ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱤᱥᱞᱟᱢ ᱫᱷᱚᱨᱚᱢ ᱠᱚ ᱢᱟᱱᱟᱣᱼᱵᱟᱛᱟᱣ ᱮᱫ ᱠᱟᱱᱟ ᱟᱨ ᱧᱩᱢ ᱜᱟᱱᱚᱢ ᱞᱮᱠᱟᱱ ᱤᱥᱟᱹᱭ ᱫᱷᱚᱨᱚᱢ (ᱡᱟᱹᱥᱛᱤ ᱜᱮ ᱯᱨᱳᱴᱮᱥᱴᱟᱱ) ᱢᱟᱱᱟᱣᱼᱵᱟᱛᱟᱣ ᱦᱚᱲ ᱦᱚᱸ ᱢᱮᱱᱟᱜ ᱠᱚᱣᱟ ᱾ ᱟᱨ ᱮᱴᱟᱜ ᱞᱮᱠᱷᱟᱥᱤᱫ ᱫᱷᱚᱨᱚᱢ ᱠᱚ ᱦᱩᱭᱩᱜ ᱠᱟᱱᱟ, ᱦᱤᱱᱫᱩ, ᱵᱩᱫᱫᱷᱚ ᱟᱨ ᱱᱟᱱᱟᱦᱩᱱᱟᱹᱨ ᱮᱴᱟᱜ ᱫᱷᱚᱨᱚᱢ ᱠᱚ ᱾ 

ᱴᱩᱨᱤᱡᱚᱢ

ᱟᱨᱦᱚᱸ ᱧᱮᱞ ᱢᱮ

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ